CELEX: 62009TN0137
Language: fi
Date: 2009-04-06 00:00:00
Title: Asia T-137/09: Kanne 6.4.2009 — Nike International v. SMHV — Muñoz Molina (R10)

6.6.2009   
            
            
               FI
            
            
               Euroopan unionin virallinen lehti
            
            
               C 129/19
            
         Kanne 6.4.2009 — Nike International v. SMHV — Muñoz Molina (R10)
   (Asia T-137/09)
   2009/C 129/34
   Kannekirjelmän kieli: espanja
   
      Asianosaiset
   
   
      Kantaja: Nike International Ldt (Oregon, Yhdysvallat) (edustaja: asianajaja M. de Justo Bailey)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Aurelio Muñoz Molina (Santa Pola, Espanja)
   
      Vaatimukset
   
   
               —
            
            
               Riidanalaista päätöstä on valituksen tutkittavaksi ottamista koskevilta osiltaan muutettava ja on todettava, että se on otettava tutkittavaksi ja on määrättävä, että valituslautakunta toimii vastaavalla tavalla ja tutkii pääasian
            
         
               —
            
            
               toissijaisesti on todettava, että valituslautakunta ja väiteosasto ovat rikkoneet tavaramerkkiasetuksen 73 artiklaa ja muita sovellettavia säännöksiä ja määrättävä hakemuksen taannehtivasta vaikutuksesta, jotta korjataan kantajan (Nike Internacional Ltd) puuttuva mahdollisuus korjata poikkeavuudet aikaisemman oikeuden luovutuksensaajana ja/tai ainakin annettava päätös aikaisemman haltijan (DL Sports & Marketing Ltda.) edustajalle tiedoksi säännönmukaisesti.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Aurelio Muñoz Molina
   
      Haettu yhteisön tavaramerkki: Sanamerkki R10 (hakemusnro 4813713) luokkiin 18, 25 ja 35 kuuluville tavaroille ja palveluille
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Rekisteröimätön espanjalainen tavaramerkki R10
   
      Väiteosaston ratkaisu: Väitteen hylkääminen muodollisista syistä ja erityisesti yhteisön tavaramerkistä annetun neuvoston asetuksen (EY) N:o 40/94 (1) 58 artiklan ja yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13.12.1995 annetun neuvoston asetuksen (EY) N:o 2868/95 (2) 49 artiklan 1 kohdan rikkominen.
   
      Valituslautakunnan ratkaisu: Valituksen tutkimatta jättäminen.
   
      Kanneperusteet: Tämän valituksen tutkittavaksi ottamista koskevien edellytysten virheellinen arviointi, perusteluvelvollisuuden laiminlyönti sekä vastapuolen kuulematta jättäminen.
   
      (1)  EYVL 1994, L 11, s. 1.
   
      (2)  EYVL 1995 L 303, s. 1.